LIBER SECUNDUS. 527 



Baculum illud, sive Virga t versus superior em partem praecipue 

 curva est, quia omnia Providentiae Divings opera in mundo fere 

 per ambages et circuitus fiunt ; ut aliud agi videri possit, aliud 

 revera agatur : sicut Josephi venditio in Egyptum, et similia. 

 Quinetiam in regimine humano omni prudentiore, qui ad guber- 

 nacula sedent, populo convenientia, per praetextus et vias obli- 

 quas foelicins qua3 volunt quam ex directo, superinducunt et 

 insinuant. Etiam (quod mirum fortasse videri possit) in rebus 

 mere naturalibus, citius naturam fallas quam premas ; adeo 

 quae ex directo fiunt inepta sunt et seipsa impediunt ; cum con- 

 tra via obliqua et insinuans molliter fluat, et effectum sortiatur. 

 Vestis Panis et amiculum ingeniose admodum ex pelle pardalis 

 fuisse fingitur, propter maculas ubique sparsas. Ccelum enim 

 stellis, maria insulis, tellus floribus, consperguntur ; atque etiam 

 res particulares fere variegatae esse solent circa superficiem, quae 

 veluti rei cJdamys est. 



Officium autem Panis nulla alia re tam ad vivum proponi 

 atque explicari potuerit, quam quod Deus Venatorum sit. Omnis 

 enim naturalis actio, atque adeo motus et progressio, nihil aliud 

 quam Venatio est. Nam et scientiae et artes opera sua venan- 

 tur ; et consilia humana fines suos ; atque res naturales omnes 

 vel alimenta sua ut conserventur, vel voluptates et delicias suas 

 ut perficiantur, venantur; (omnis siquidem venatio est aut 

 praedas aut animi causa ; ) idque modis peritis et sagacibus ; 



Torva leaena lupum sequitur, lupus ipse capellam, 

 Florentem cytisum sequitur lasciva capella. 1 



Etiam Ruricolarum in genere Pan Deus est, quia hujusmodi 

 homines magis secundum naturam vivant, cum in urbibus et 

 aulis natura a cultu nimio corrumpatur ; ut illud poeta3 amato- 

 rium, verum propter hujusmodi delicias etiam de natura sit, 



Pars minima est ipsa puella sui. 2 



Montium autem inprimis Presses dicitur Pan, quia in montibus 

 et locis editis Natura Rerun* panditur, atque oculis et contem- 

 plationi magis subjicitur. Quod alter a Mercurio Deorum Nun- 

 cius sit Pan, ea allegoria plane divina est ; cum, proximo post 

 verbum Dei, ipsa mundi imago divinae potentias et sapientias 

 prceconium sit. Quod et poeta divinus cecinit, Ccdi enarrant 

 gloriam Dei, atque opera manuum ejus indicat firmamentum? 



1 Virg. Ed. ii. 63. 8 Ovid. Remed. Amor. 344. 8 Psalm xix. 1. 



